āpáye svā́hā svāpáye svā́hāpijā́yaṃ svā́hā krátave svā́hā vásave svā́hāharpátaye svāhā́hne mugdhā́ya svā́hā mugdhā́ya vainaṃśinā́ya svā́hā vinaṃśína āntyāyanā́ya svāhā́ntyāya bhauvanā́ya svā́hā bhúvanasya pátaye svāhā́dhipataye svāhétyetā dvā́daśāptīrjuhoti dvā́daśa vaí mā́sāḥ saṃvatsarásya saṃvatsaráḥ prajā́patiḥ prajā́patiryajñastadyaìvā̀syā́ptiryā́ sampattā́mevaìtadújjayati tā́mātmánkurute